OpenLLM-France/wikimedia huggingface dataset:
# Amy Hunt

Amy Hunt (Grantham, 2002ko maiatzaren 15a) britainiar atleta bat da, bereziki abiadura lasterketan lehiatzen dena.
2024ko Udako Olinpiar Jokoetan zilarrezko domina lortu zuen 4 × 100 m lasterketan.
Brontzezko domina bat irabazi zuen Munduko Errelebo Txapelketan 2024an eta urrezko domina bat 2024ko Europako Atletismo Txapelketan, biak 4 × 100 m lasterketan.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris (Frantzia) | 02 ! | 4 × 100 m |
| Munduko Errelebo Lasterketen Txapelketa ||||
| Urtea | Lekua | Domina | Proba |
| 2024 | Nassau (Bahamak) | 03 ! | 4 × 100 m |
| Europako Txapelketa ||||
| Urtea | Lekua | Domina | Proba |
| 2024 | Erroma (Italia) | 01 ! | 4 × 100 m |

## Erreferentziak

* ↑ (Ingelesez) «Amy Hunt: An interview with the fastest 18-year-old woman alive» Olympics (web.archive.org) 2024-08-14 (Noiz kontsultatua: 2024-08-14).
* ↑ (Ingelesez) «Amy Hunt» Jeux Olympiques Paris 2024.
* ↑ (Ingelesez) «Amy Hunt» InterSportStats (web.archive.org) 2024-05-09 (Noiz kontsultatua: 2024-08-14).
* ↑ (Ingelesez) «Amy Hunt (Athletics): Prize list and results» TheSports.org (web.archive.org) 2024-05-09 (Noiz kontsultatua: 2024-08-14).

## Ikus, gainera

* Atletismoa 2024ko Udako Olinpiar Jokoetan

## Kanpo estekak

* (Ingelesez) World Athletics
* Datuak: Q82912257
* Multimedia: Amy Hunt / Q82912257
# Amy Lee

Amy Lynn Hartzler, Amy Lynn Lee jaiotza-izenaz eta ezagunagoa Amy Lee izen artistikoaz, (Riverside, Kalifornia, Ameriketako Estatu Batuak, 1981eko abenduaren 13a) estatubatuar abeslari eta musikaria da. Evanescence musika taldearen sortzailetako bat izateaz gain, taldeko abeslaria da.

## Diskografia
### Bakarkako lanak

* Aftermath (2014, Dave Eggarrekin)
* Dream Too Much (2016)
* Datuak: Q172632
* Multimedia: Amy Lee / Q172632
# Amy Schumer

Amy Beth Schumer (1981eko ekainaren 1a - ) estatubatuar komediagile, idazle, aktore eta ekoizlea da. Inside Amy Schumer komedia sketch saioaren sortzaile, ekoizle, idazle eta protagonista da, 2013an Comedy Central telebista katean aireratu zenetik. Primetime Emmy Sarietara nominatua izan da bost aldiz, telesail horretan egindako lanagatik. 2015ean Outstanding Variety Sketch Series saria irabazi zuen. Trainwreck filma idatzi eta antzetu zuen 2015ean.
* Datuak: Q4749380
* Multimedia: Amy Schumer / Q4749380
# Ahur (argipena)

Ahur hitzak esanahi zenbait ditu:
* ahurra: eskuaren barruko aldea.
* ahurra: matematikan eta geometrian, barruraka dauden azalerak eta objektuak izendatzeko erabiltzen da.
** funtzio ahurra.

### Ikus, gainera

* Ganbil
# Ahuntza kimu jaten

Ahuntza kimu jaten edo Sasiarteko aharia Irak hegoaldean dagoen Ur hiri historikoan aurkitutako irudia da, K. a. 2600-2400 aldean egindakoa. Bi antzekoak aurkitu ziren; argazkikoa Londresko British Museumen erakusten den bitartean, bestea Pennsylvaniako Unibertsitatearen Museoan, Filadelfian, ikus daiteke.

## Aurkikuntza

Bi irudiak "Heriotzaren Putzu Handia"n aurkituak izan ziren, Ur hiriaren errege-hilerrian. 1928-1929 denboraldian Leonard Woolley arkeologoak aurkitu zituen Pennsylvaniako Unibertsitatearen eta British Museumen elkarreko kanpainan. Horrek argitzen du gaur egun piezak hain toki desberdinetan gordetzearen arrazoia. Nahiz eta ahuntz izan Wolleyk ahariak bezala identifikatu zituen; haren ustez Genesiko 22 v.13 pasartearekin lotura zuzena baitzuten. Pasarte horretan Abrahamek bere semea Isaak hiltzeko unean begirada altxatu zuen eta sasiartean harrapatuta zegoen ahari bat ikusi zuen. Orduan, aharia hartuta, semea utzi zuen eta animalia hil zuen holokauston Jaungoikoari eskaintzeko.

## Deskribapena

Irudia ez da oso handia, 42 zm. Aurkitu zutenean lurraren zamak deformatuta zegoen eta barruko zurezko gunea deseginda zegoen. Wolleyk irudiaren elementu guztiak elkartuta gordetzeko argizari erabili zuen. Ahuntzaren burua eta hankak urre orriz estalia zeuden. Belarriak kobrezkoak dira. Adarrak lapislazulizkoak dira eta artila elkartutako maskorrez eginak. Irudiaren sexu-organuak urrezkoak dira. Sabelean oso degradatuta zegoen zilarrezko plaka bat zen. Zuhaixka, aldiz, urre-orriz eta urrezko lorez estalia dago. Irudi osoa maskorrez, kare gorriaz eta lapislazuliz egindako mosaikodun oinarri baten gainean dago. Hasieran bi ahuntzak bata bestearen aurrean egongo lirateke. Bizkarretik tutu bat ateratzen zaio ahuntz bakoitzari eta hortik objektu bat heltzeko erabiliak izan zirela pentsatu dute espezialistek.

## Bibliografia

* Leonard Woolley: Ur: the First Phases, Penguin Books, Londres eta New York (1946).

## Kanpo estekak

* Datuak: Q2915613
* Multimedia: Ram in a Thicket / Q2915613
# Ahuntzen zubia

Ahuntzen zubia Urraul ibarreko Irunberri udalerrian Erdi Aroko harrizko zubi bat da, Zaraitzu ibaiaren gainean. Donejakue bidearen ondare kontsideratua dago.

## Deskribapena

40 metroko luzera du, eta 3.70 metroko zabalera. Hiru arkubegi ditu, 11, 12.30 eta 10 metrokoak, elkarrengandik desberdinak. Irunberritik Trinitateko baselizarako bidean dago. Erdi Arokoa dela dirudi, baina eraldaketa ugari izan ditu. Hirugarren Karlistaldian, Trinitateko guduaren lekuko izan zen

## Erreferentziak

* Nafarroako Entziklopedia Handia | IRUNBERRIKO ZUBIAK. (Noiz kontsultatua: 2021-07-27).
* ↑ (Ingelesez) Centre, UNESCO World Heritage. «Routes of Santiago de Compostela: Camino Francés and Routes of Northern Spain» UNESCO World Heritage Centre (Noiz kontsultatua: 2021-07-27).

## Ikus, gainera

* Irunberri
* Zaraitzu ibaia

## Kanpo estekak

* Datuak: Q66058077
# Ahuntzen uhartea (Niagara)

Ahuntzen uhartea (ingelesez: Goat Island) Niagara ibaian bizilagunik gabeko uharte txiki bat da, American falls eta Horseshoe Falls ur-jauzien artean Niagara ur-jauzien area barruan kokatzen dena. Irla hau Kanada eta Estatu Batuen arteko muga naturala jotzen bada ere, osorik Estatu Batuetan dago.
Ahuntzen uhartea, erabilgarri dauden ikuspegirik ikusgarrienetako bat eskaintzen duena, bereziki Terrapin Pointen, oso turismo helmuga ospetsua da AEBetako aldeko ur-jauziak bisitatzen dutenentzat. Ahuntzen uhartea kontinentera konektatuta dago bi zubirekin oinez, autoz eta errailen gabeko trenez pasatzeko. Irla oihantsua da eta bidezidor ugari ditu. Igogailu batek ur-jauzien oinetara eta Haizetako haitzulorako sarbidea ematen du.

## Teslari monumentua

Uhartean Nikola Tesla asmatzaileari eskainitako monumentua dago. Estatua 1976an Jugoslaviako gobernuak Estatu Batuetako gobernuari oparitu zion. Eskulturaren egilea Frano Kršinić (1897-1982) izan zen, Jugoslaviako eskultore ospetsua.

## Iruditegia

* ur-jauzia Goat Islandik ikusita.
* Goat Island bi urjauzien artean (1973).
* Goat Islandeko turismo pabiloia izoztutako Niagara ibaia gainean.
* Teslari eskainitako monumentua.

## Erreferentziak

* ↑ Vanderwilt, Dirk (2007). Niagara Falls: With the Niagara Parks, Clifton Hill, and Other Area Attractions, 35.or. Channel Lake, Inc., ISBN 978-0-9792043-7-1

## Kanpo estekak

* Datuak: Q1144525
* Multimedia: Goat Island (New York) / Q1144525
# Ahuntz dorre

Ahuntz dorrea (ingelesez: Goat tower) (portugesez: Torre das Cabras) solairu anitzeko apaingarri etxea da, Europako lorategi apaingarri gisa eraikia; horren adibide goiztiar bat Portugalen eraiki zen XIX. Upategien eta ardoaren munduan erabiltzen den umorearekin lotu izan da.

## Historia

Lehen ahuntz dorrea Aveledan eraiki zen, Portugalgo Vinho Verde eskualdeko upategi batean. Torre das Cabras (Ahuntzen dorrea) izenarekin ezagutzen da eta Fernando Guedes da Silva da Fonseca-k (1871–1946) eraiki zuen. Dorrea harrizko hormekin eta eskuinaldean (erlojuzko noranzkoan) egurrezko arrapala espiral da eta upeltegiko ondasunetako bat da. Upeltegia Follies izena du. Francisco Guedes Almeidak, Guedes familiaren hamahirugarren belaunaldiko kidearen arabera "arbasoen amets artistikoa zen"; haien "ustez ahuntzak ez zirela lautadakoak ... beraz, ahuntz dorrea eraiki zuten, mendi bat izan zezaten". Dorrea emankortasuna eta ugaritasuna sinbolizatzen du.
1981etik, beste ahuntz dorre batzuk eraiki dira Hegoafrikan, Norvegian, Estatu Batuetan, Erresuma Batuan eta Argentinan. Hegoafrikako kasuan Almeidaren arabera, Hegoafrikan zihoan eta ahuntz dorre batekin topo egin zuen eta osaba bati deitu zion horri buruz zerbait zekien galdetzeko. Osabak "Fairview-n zaude" esan zion eta Aveledan ahuntz dorrea ikusi zuen Hegoafrikako upeldegile batek 1960ko bisita baten istorioa kontatu zuen; hando dorrean inspiratu egin zen eta Guedes-i familiari idatzi zion galdetzeko eta bere herrian bat eraikitzeko baimena eskatzeko.

## Egitura

Dorreak, normalean, kanpoko espiralera igotzen diren arrapalak dira eta askotan turistak erakartzeko erabiltzen dira. Ez dute funtzio praktikorik.

## Iruditegia

* Ahuntz dorrea Illinoisen, Estatu Batuetan.
* Dripping Springsen, Texasen.

## Erreferentziak

* ↑ https://www.amusingplanet.com/2014/02/goat-towers.html
* ↑ https://web.archive.org/web/20171130120439/https://modernfarmer.com/2014/04/goats-love-playgrounds/

## Kanpo estekak

* (Ingelesez):The Great Goat Tower of Shelby County.
* Datuak: Q7736882
* Multimedia: Goat tower / Q7736882
# Ahuntzen mendi lasterketa

Ahuntzen mendi lasterketa Elgetan jokatzen den mendi lasterketa da. Intxortako-Ahuntzak Trail taldeak antolatzen du eta 2022an izan zuen lehenengo ekitaldia.

## Egitura

Bi lasterketa izaten dira; Ahuntzen lasterketa 16 urtetik gorakoentzat, 21 kilometroko luzera duena, eta Antxumeen lasterketa 12-16 urte artekoentzat, 4 kilometrotakoa.
Lehenengo bi ekitaldietan 15 kilometroko distantzia egin osatu zen eta 2024an maratoi erdia bihurtu zen, 21 km.

## Palmaresa

| Urtea | Gizonezkoa | Denbora | Emakumezkoa | Denbora |
| 2022 | Ibai Larrea | 1:12:06 | Ane Zabala | 1:32:49 |
| 2023 | David Rua | 1:14:47 | Oihana Kortazar | 1:22:07 |
| 2024 | Oier Elorza | 1:40:05 | Oihana Kortazar | 1:50:58 |

## Erreferentziak

* ↑ (Gaztelaniaz) «Inicio» INTXORTAKO AHUNTZAK TRAIL (Noiz kontsultatua: 2024-05-18).
* 1 2 «Ibai Larrea eta Ane Zabala ahuntz azkarrenak Elgetan - Debagoiena» Goiena.eus (Noiz kontsultatua: 2024-05-18).
* ↑ «Ahuntzen mendi lasterketaren bigarren aldiak emandakoa - Elgeta» Goiena.eus (Noiz kontsultatua: 2024-05-18).
* ↑ «Oier Elorzak eta Oihana Kortazarrek irabazi dute Ahuntzen lasterketa - Elgeta» Goiena.eus (Noiz kontsultatua: 2024-05-18).

## Kanpo estekak

* Lasterketaren webgune ofiziala
* Datuak: Q125967818
# Amendüze-Unaso

Amendüze-Unaso Nafarroa Behereko ipar-ekialdeko udalerri bat da. 2006an, 406 biztanle zituen.

## Geografia

Nafarroa Behereko Amikuze eskualdean dago kokaturik.

### Udalerri mugakideak

* Gabadi eta Labetze-Bizkai iparraldean
* Aiziritze-Gamue-Zohazti ekialdean
* Garrüze eta Lüküze-Altzümarta mendebaldean
* Bithiriña hego-mendebaldean
* Donapaleu hegoaldean

### Herriak

* Amendüze
* Unaso

## Historia

1846an Amendüze eta Unaso batu egin ziren udalerri bakar bat osatzeko.

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 217 | 272 | 273 | 286 | 309 | 317 | 290 | 424 | 412 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 389 | 372 | 376 | 391 | 353 | 363 | 385 | 335 | 336 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 342 | 361 | 360 | 352 | 321 | 336 | 295 | 297 | 294 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 286 | 289 | 329 | 327 | 381 | 367 | - | - | - |
Oharra: 2006ko biztanleria, INSEEk emaniko behin-behineko datua da; fusio aurreko 1841 arteko datuak Amendüzeri baino ez dagozkio.
Azken urteotan Donapaleuren gerizpean bizi izan duen hazkuntza dela eta, Unasok aurrea hartu dio Amendüze udalburuari biztanlerian eta horrek, besteak beste, bien arteko ika-mikak areagotu ditu.

## Politika

Egun udalerriko Armel-Pierre Drouilhet auzapeza Unasokoa da (lehenago Arño Thicoipe amendüztarra izan zen) eta aipatu demografiari segituz herri honek 7 udal kontseilari baditu ere, Amendüze udalburuak 4 baino ez ditu.

## Amendüztar-unastar ospetsuak

* Joana Idiart Davant (1932-), kultur eragile eta euskaltzalea.
* Mixel Thikoipe (1948-2017), euskal idazle eta musikaria.

## Erreferentziak

* 1 2 3 4 5 Euskal Herriari Begira. Udalbiltza.

## Ikus, gainera

* Amendüze
* Unaso

## Kanpo estekak

* Datuak: Q839824
* Multimedia: Amendeuix-Oneix / Q839824
* Liburuak: Euskal Herriko bidaia-gida/Herriz herri/Amendüze-Unaso
# Amen

    Artikulu hau hitzari buruzkoa da; AEBetako musika taldea gaitzat duena beste hau da: «Amen (musika taldea)»
Amen (hebreeraz: אמן‎, Amen; antzinako grezieraz: ἀμήν; arabieraz: آمين‎, Āmīn) euskaraz "horrela izan dadila" esan nahi duen hitz semitikoa da. Sanskritozko aum hitzean du jatorria. Euskaraz halaxen ere erabili izan da.
Lehendabizikoz judaismoak erabili zuen, eta handik beste erlijio monoteistetara zabaldu zen, hau da, kristautasun eta islamera. Eskuarki otoitzak amaitzeko erabiltzen dute.

## Erreferentziak

* ↑ Zuganako maitetasun eta adiskidetasunean ill arte irauteko laguntza ere emango didazula uste det. Alaxen. Elizondo KristPE 18. Aitaren eta Semearen eta Espiritu Santuaren izenean. Alaxen. ArgiDL 12. (v. tbn. 14, 17, 61 et passim)

## Kanpo-estekak

* Datuak: Q173445
* Multimedia: Amen (text) / Q173445
# Amen.

Amen. 2002ko Costa-Gavras greziar-frantziar zinema zuzendari eta gidoigileak zuzendu eta idatzitako drama eta historia film bat da. Ulrich Tukur, Mathieu Kassovitz, Ion Caramitru eta Marcel Iureş aktoreek antzeztu zuten.
Filmak Bigarren Mundu Gerran zehar Holokaustoaren berri izan eta isilik mantendu ziren horiek salatzen ditu, tartean Alemaniako Eliza Luteranoa nahiz Eliza Katolikoarena ere.

## Argumentua

Oharra: Atal honek istorio osoa edo amaiera argitzen du.
Bi sistema: alde batetik, makinaria nazia, eta bestetik, Vatikano eta Aliatuen diplomazia. Sistema horien barnetik borrokatzen diren bi gizon: lehena Kurt Gerstein (Sebastian Koch), alemaniar kimikaria eta kontzentrazio-esparruak Zyklon B gasez hornitzeko arduraduna den SSko kidea, baina hori ez da nazien krimenak aliatuei, nahiz Aita santuari eta berau kide den Alemaniako Elizako apaizeei aitortu eta salatzeko oztopo izango; bigarrena, Ricardo Fontana (Mathieu Kassovitz), jesuita gaztea, basakeri hari aurre egin eta beren biziarekin ordaindu zuten elizgizonen ordezkaria. Kurt Gersteinek zer gertatzen zen bazekien eta mundu osoak jakitea ere nahi izan zuen.

## Aktoreak

* Ulrich Mühe: Doktorea
* Sebastian Koch: Rudolf Höss
* Ulrich Tukur: Kurt Gerstein
* Mathieu Kassovitz: Riccardo Fontana
* Marcel Iureş: Pio XII.a Aita santua
* Michel Duchaussoy: Kardinala
* Ion Caramitru: Graaf Fontana
* Friedrich von Thun: Gersteinen aita
* Antje Schmidt: Gerstein andrea
* Hanns Zischler: Ernst-Robert Grawitz
* Erich Hallhuber: Von Rutta
* Angus MacInnes: Tittman
* Bernd Fischerauer: Von Galen artzapezpikua
* Pierre Franckh: Wehr artzaina, apaiz luteranoa

## Kanpo estekak

* Amen. filmaren iragarkia ikusgai. Youtube.com (Ingelesez)
* Amen. filmaren IMDBko fitxa irakurgai (Ingelesez)
* Datuak: Q700601
# Amendolara

Amendolara Italiako udalerri bat da. Cosenzako probintzian kokatuta dago, Calabria eskualdean. 2.719 biztanle ditu, 64,18 kilometro koadroko azaleran banatuta.

## Mugakideak

Amendolarak honako udalerri hauekin egiten du muga:
Albidona Oriolo Roseto Capo Spulico Castroregio

## Kanpo estekak

* Datuak: Q53828
* Multimedia: Amendolara / Q53828
# Amen-omen

Amen-omen, ziri edo albiste faltsu bat pertsona talde bati gezurra den zerbait egia dela pentsatzeko egindako saiakera da. Ingelesezko hoax terminoa ere ezaguna egin da Interneten eta bestelako medio elektronikoen bidez zabaldutako amen-omenak izendatzeko.
Iruzur batekin alderatuta, normalki biktima zehatzak dituenak, eta delitu bat helburu duena, amen-omen batek masiboki sakabanatzea du helburu, eta horretarako prentsa edo komunikabideak erabiltzen ditu. Gaur egun, Internet da horietatik ohikoena, eta foroetan, sare sozialetan eta posta elektroniko bidez egiten diren mezu-kateetan aurkitu ohi du inpakturik handiena.
Amen-omen batek ez du izaten dirua irabazteko helburua, baizik eta iritzi publikoan aldaketa bat ematekoa.

## Ikus, gainera

* Albiste faltsu (Fake news)

## Kanpo estekak

* Datuak: Q190084
* Multimedia: Hoaxes / Q190084
# Amenanoren iturria

Amenanoren iturria (italieraz: Fontana dell'Amenano) Siziliako Cataniako erdigunean dagoen monumentu ezaguna da. Amenano ibaiari eskainita dago. 1867an eraikia, Tito Angelini eskultore napolitarraren lana da.

## Kokapean

Iturria erdigunean dago, Duomo Plazan, Senatuaren egoitza den Elefanteen jauregiaren aurrean.

## Ezaugarriak

Multzo monumentala Carrarako marmolez egina dago. Amenano ibaia monumentuaren azpitik doa eta hari eskainita dago multzoa. Amenano alegoria baten bidez irudikatuta dago: gazte biluzi batek ugaritasunaren adarra eramanez. Adarretik ura dario eta, eskulturaren oinetan dagoen pontetik urjausi moduan erori egiten. Guztia ur-izararen inpresioa ematen du eta hortik dator, alegia, bertakoek ematen dioten Sizilierazko izena: acqua a linzolu (ura izaran).
Iturritik erortzen den ura berriro ere Amenano ibaira itzultzen da.

## Kanpo estekak

* (Frantsesez):Informazio turistikoa.
* Datuak: Q3747372
* Multimedia: Fontana dell'Amenano (Catania) / Q3747372
# Amen (2011ko filma)

Amen film hegokorearra da, Kim Ki-duk zinemagileak idatzia eta zuzendutakoa. Kim Ye-na da protagonista ia bakarra, baina presentzia maskaradun misteriotsu bat ere bada filmean, eta Kim Ki-duk bera omen da maskarapean ezkutatzen dena.
Europan filmatua, emakumezko gazte korear bat Europan zehar dabil, mutil-lagunaren bila. Presentzia arrotz bat ere agertuko da bilaketa horretan.
Filma lehiaketan estreinatu zen Donostiako Zinemaldiaren 2011ko edizioan.

## Erreferentzia

* ↑ Ekialde. «Amen» AZpiTituluak.eus (Noiz kontsultatua: 2019-06-13).

## Kanpo estekak

* Datuak: Q462025
# Andrieșeni

Andrieșeni Errumaniako udalerri bat da, Iași konderrian. 3.306 biztanle ditu, 92,49 kilometro koadroko azaleran banatuta.

## Herriak

Udalerrian honako herriak daude:
Andrieșeni $^{(en)}$ Buhăeni $^{(en)}$ Drăgănești $^{(en)}$ Fântânele $^{(en)}$ Glăvănești $^{(en)}$ Iepureni $^{(en)}$ Spineni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5113934
# Andrija Radovićen bigarren gobernua

Erbestean, Frantzian, Andrija Radovićek (1916ko maiatzaren 12a - 1917ko urtarrilaren 17a) eratu zuen gobernu berria. Nikolas erregeak tronuari uko egin eta Montenegro Serbiari eransteko ezezkoa zela eta, Andrija Radovićek dimisioa eman zuen.

## Gobernuko kideak

Ministro Kontseilua, 1916ko maiatzaren 12a - 1917ko urtarrilaren 17a :
| Funtzioa | Izena eta abizenak | Xehetasunak |
| Ministro Kontseiluko presidentea | Andrija Radović | |
| Kanpo Arazoetako ministroa | Andrija Radović | |
| Finantza eta Eraikuntza ministroa | Andrija Radović | ordezkaria |
| Hezkuntza eta Eliza Gaietarako ministroa | Pero Vučković | |
| Justizia ministroa | Pero Vučković | ordezkaria |
| Barne Arazoetako ministroa | Pero Vučković | ordezkaria |
| Gerra ministroa | Milo Matanović |

## Kanpo estekak

* Datuak: Q31182689
# Andrija Mohorovicic

Andrija Mohorovicic (Volosko, 1857ko urtarrilaren 23a - Zagreb, 1936ko abenduaren 18a) kroaziar geologoa izan zen. Zagrebeko unibertsitateko irakasle izan zen. Uhin sismikoak aztertu zituen, uhinen hedapenari dagokionez batez ere, eta epizentroak non zeuden zehaztasunez kalkulatu zuen. 1909an lurrazalaren eta erdiko geruzaren artean eten bat aurkitu zuen, egun "Mohorovičić etenunea" bezala ezagutzen dena: lurrazalaren eta erdiko geruzaren artean dagoen etena, bi geruza horiek bereizten dituena. Eten horretan harrien ezaugarriak aldatzen dira, eta baita uhin sismikoen lastertasuna ere. Mohorovicicen etena oso sakon dago, kontinenteen azpian 35 km-ra eta itsas hondotik 5 km ingurura.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q243445
* Multimedia: Andrija Mohorovičić / Q243445
# Andrija Radovićen lehen gobernua

Andrija Radovićen lehen gobernua 1907ko urtarrilaren 19tik 1907ko apirilaren 4ra arte egon zen (egutegi zaharraren arabera).

## Historia

Hiru kideko kabinetearen izendapena, garaikide batzuen ustez, kolpe politiko gogorra izan zen, beste batzuen ustez, pentsamendu antiburokratikoaren eta finantza austeritatearen adierazpena izan zen.

## Gobernuko kideak

Ministro Kontseilua, 1907ko otsailaren 1a - apirilaren 17a :
| Funtzioa | Izena eta abizenak | Xehetasunak |
| Ministroen Kontseiluko presidentea | Andrija Radović | |
| Kanpo Arazoetako ministroa | Andrija Radović | |
| Gerra ministroa | Andrija Radović | ordezkaria |
| Finantza eta Eraikuntza ministroa | Andrija Radović | ordezkaria |
| Barne Arazoetako ministroa | Mihailo Ivanović | |
| Justizia ministroa | Gavrilo Cerović | |
| Hezkuntza eta Eliza Gaietarako ministroa | Gavrilo Cerović | ordezkaria |

## Kanpo estekak

* Datuak: Q25463388
# Andrijaševci

Andrijaševci Kroaziako udalerri bat da, Vukovar-Syrmia eskualdean. Azken zentsuaren arabera 3.441 biztanle zituen.

## Kanpo estekak

* Datuak: Q1277314
* Multimedia: Andrijaševci / Q1277314
# Andrii Xevtxenko

Andrii Mykolajovytx Xevtxenko —ukraineraz: Андрі́й Микола́йович Шевче́нко; Yahotyn, Kieveko oblasta, Sobietar Batasuna, 1976ko irailaren 29a) ukrainar politikaria eta futbolari ohia da.
Futbolaritzat, 2004an Urrezko Baloia lortu zuen, eta aurreko urtean UEFAko Txapeldunen Liga eskuratu zuen AC Milanekin. Honekin batera hainbat liga eta kopa tituluak lortu ditu Ukraina, Italia eta Ingalaterran. Halaber, Europako klub txapelketen historian, guztira 67 gol eginda, gol gehien egin duten futbolarien artean hirugarrena da, Filippo Inzaghiren eta Raúl Gonzálezen ondoren.
Gainera, Ukrainako selekzio nazionalarekin final-laurdenetara iritsi zen 2006ko Munduko Futbol Txapelketan, hau da, bere herrialdeko taldeak jokatutako lehenengo munduko txapelketan.

## Erreferentziak

* ↑ Euskaltzaindia: 156. araua: Alfabeto zirilikoz idatzitako izenak euskarara aldatzeko transkripzio-sistema.
* Datuak: Q41244
* Multimedia: Andriy Shevchenko / Q41244
# Andrija (uhartea)

Andrija (italieraz: Scoglio Sant'Andrea) (kroazieraz: Sveti Andrija) Kroaziako Pulatik gertu dagoen uhartetxoa da.

## Kanpo estekak

* Datuak: Q12643072
# Andrijevica

Andrijevica (serbieraz: Андријевица, andrǐjɛv̞it͡sa ahoskatua) Montenegroko ipar-ekialdean dagoen herria da, 1.073 biztanlerekin (2003ko zentsuan). Era berean izen bereko munizipalitatearen hiriburua da. Munizipalitateak 5.785 biztanle ditu eta Vasojevici eskualdeko hiriburu ez ofizialtzat hartzen da.

## Kanpo estekak

* Datuak: Q242059
* Multimedia: Andrijevica / Q242059